
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 705 

30 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 

του Δήμου Μοσχάτου (Ν. Αττικής). 1 

Αναστολή χορήγησης οικοδομικών αδειών σε εκτός 
σχεδίου περιοχή του Δήμου Ηρακλείου (Ν. Ηρα¬ 
κλείου) . 2 


Έγκριση μεταφοράς συντελεστή δόμησης και χορή¬ 
γησης τίτλου δικαιώματος μεταφοράς συντελεστή 
δόμησης από βαρυνόμενο ακίνητο που βρίσκεται ε¬ 
ντός του εγκεκριμένου ρυμοτομικού σχεδίου του 
Δήμου Αθηναίων (Ν. Αττικής) στην οδό Σωνιέρου 
αρ. 12, Ο.Τ. 73069 και στο οποίο υπάρχει κτίριο χα¬ 
ρακτηρισμένο ως διατηρητέο. 3 

Αναστολή χορήγησης οικοδομικών αδειών και εκτέλε¬ 
ση οικοδομικών εργασιών στην περιοχή του οικι¬ 
σμού Κάτω Γούβες Δήμου Γουβών (Ν. Ηρακλείου) 4 
Αναστολή χορήγησης οικοδομικών αδειών σε εκτός 
σχεδίου περιοχές νήσου Άνδρου (Ν. Κυκλάδων)... 5 


ΑΠΟΦΑΣΕΙΣ 

Αριθ. 25609 (1) 

Τροποποίηση του εγκεκριμένου ρυμοτομικού σχεδίου 
του Δήμου Μοσχάτου (Ν. Αττικής). 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 1,2 και 6) και 154 
του από 14.7.1999 π.δ/τος «Κώδικας Βασικής Πολεοδομι- 
κής Νομοθεσίας» (Δ' 580). 

2. Τις διατάξεις της παρ. 3α περιπτ. αα του άρθρου 29 
του ν. 2831/2000 «Τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλ¬ 


λες πολεοδομικές διατάξεις» (Α’ 140), όπως αυτό αντικα- 
ταστάθηκε με το άρθρο 10 του ν. 3044/2002 «Μεταφορά 
Συντελεστή Δόμησης και ρυθμίσεις άλλων θεμάτων αρ¬ 
μοδιότητας του Υπουργείου Περιβάλλοντος, Χωροταξίας 
και Δημοσίων Έργων) (Α' 197). 

3. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του ν. 2081/1992 (Α’ 154) και 
τροποποιήθηκε με την παρ. 2α του άρθρου 1 του 
ν. 2469/1997 (Α'38). 

4. Την υπ’ αριθμ. 4881/19.5.2004 απόφαση του Πρωθυ¬ 
πουργού καιτου Υπουργού «Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημο¬ 
σίων Έργων» (Β' 754). 

5. Την υπ’ αριθμ. 166/2004 γνωμοδότηση του Δημοτικού 
Συμβουλίου Μοσχάτου. 

6. Την υπ’ αριθμ. 111/2005 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου του Δήμου Μοσχάτου (Ν. Αττικής) και ειδι¬ 
κότερα στο Ο.Τ. 204, με την έγκριση πεζοδρόμου, όπως η 
παραπάνω ρύθμιση φαίνεται στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 25609/2005 πράξη του και που αντίτυπο του σε φωτο¬ 
σμίκρυνση δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθ. 26121 (2) 

Αναστολή χορήγησης οικοδομικών αδειών σε εκτός 
σχεδίου περιοχή του Δήμου Ηρακλείου (Ν. Ηρακλείου). 

ΟΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 
2) του από 14.7.1999 π.δ/τος «Κώδικας Βασικής Πολεο- 
δομικής Νομοθεσίας» (Δ’ 580). 

2. Τις διατάξεις της παραγρ. 3α εδαφ. β του άρθρου 29 
του ν. 2831/2000 «Τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» (Α’ 140), όπως αυτό αντικα- 
ταστάθηκε με την παρ. 1 του άρθρου 10 του ν. 3044/2002 
«Μεταφορά Συντελεστή δόμησης και ρυθμίσεις άλλων 
θεμάτων της αρμοδιότητας του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’ 197). 

3. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α’ 137), που προστέ¬ 
θηκε με το άρθρο 27 του ν. 2081/1992 (Α’ 154) και τροπο¬ 
ποιήθηκε με την παρ. 2α του άρθρου 1 του ν. 2469/1997 
(Α’ 38) 

4. Την υπ’ αριθμ. 4881/19.5.2004 απόφαση του Πρω¬ 
θυπουργού και του Υπουργού Περιβάλλοντος, Χωροτα¬ 
ξίας και Δημοσίων Έργων «Ανάθεση αρμοδιοτήτων 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων» (Β’ 754). 

5. Την υπ’ αριθμ. 436/2004 γνωμοδότηση του Δημοτικού 
Συμβουλίου Ηρακλείου. 

6. Το υπ’ αριθμ. 111/31.5.2005 υπηρεσιακό σημείωμα 
της Διεύθυνσης Πολεοδομικού Σχεδιασμού - Τμήμα Α'. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Αναστέλλεται για ένα (1) χρόνο η χορήγησης οικοδο¬ 


μικών αδειών σε εκτός σχεδίου περιοχή του Δήμου Ηρα¬ 
κλείου (Ν. Ηρακλείου) και ειδικότερα στην Π.Ε. 42, όπως 
αυτή φαίνεται περικλειόμενη με μπλέ συνεχή γραμμή στο 
σχετικό πρωτότυπο διάγραμμα σε κλίμακα 1:10000, που 
θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 26121/2005 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. α. Της παραπάνω αναστολής εξαιρείται η χορήγηση 
αδειών: 

- κατεδάφισης κτιρίων 

- επισκευής και συντήρησης κτιρίων για λόγους υγιεινής 
και χρήσης αυτών 

- αντικατάστασης στέγης 

- περίφραξης 

- εσωτερικής διαρρύθμισης 

- ανέγερσης δημοσίων και δημοτικών κτιρίων 

-που αφορούνχαρακτηρισμέναδιατηρητέαή αξιόλογα 
κτίρια, ύστερα από έγκριση σχετικής μελέτης από τις αρ¬ 
μόδιες υπηρεσίες του Υπουργείου Πολιτισμού ή του Υ¬ 
πουργείου Περιβάλλοντος, Χωροταξίας και Δημοσίων 
Έργων. 

β. Επίσης, της παραπάνω αναστολής εξαιρείται η ανα¬ 
θεώρηση ισχυουσών οικοδομικών αδειών για: 

- αλλαγή του επιβλέποντος μηχανικού του έργου 

- αλλαγή χρήσης του κτιρίου, εφόσον η αιτούμενη νέα 
χρήση επιτρέπεται από τις ισχύουσες διατάξεις 

- αλλαγή του τίτλου ή του ονόματος στο οποίο έχει εκ- 
δοθεί η άδεια 

- μερική ή ολική τροποποίηση της αρχιτεκτονικής ή της 
στατικής μελέτης του κτιρίου, χωρίς αύξηση του συντε¬ 
λεστή δόμησης ή του όγκου του κτιρίου. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 15 Ιουνίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΠΑΝΝΗΣ 





Α/>·£ 12£/ο$ 

Αριθ. οικ. 24214 (3) 

Έγκριση μεταφοράς συντελεστή δόμησης και χορήγη¬ 
σης τίτλου δικαιώματος μεταφοράς συντελεστή δό¬ 
μησης από βαρυνόμενο ακίνητο που βρίσκεται εντός 
του εγκεκριμένου ρυμοτομικού σχεδίου του Δήμου Α¬ 
θηναίων (Ν. Αττικής) στην οδό Σωνιέρου αρ. 12, Ο.Τ. 
73069 και στο οποίο υπάρχει κτίριο χαρακτηρισμένο 
ως διατηρητέο. 

ΟΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Το άρθ. 5 του ν.3044/2002 «Μεταφορά συντελεστή 
δόμησης και ρυθμίσεις άλλων θεμάτων αρμοδιότητας Υ¬ 
πουργείου Περιβάλλοντος, Χωροταξίας και Δημοσίων 
Έργων» (ΦΕΚ Α' 197) ως ισχύει. 

2) Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ ΑΊ 37), που προ¬ 
στέθηκε με το άρθρο 27τουν. 2081/1992 (ΦΕΚΑΊ54) και 
τροποποιήθηκε με την παρ. 2α του άρθρου 1 του 
ν. 2469/1997 (ΦΕΚΑ'38). 

3) Την υπ’ αριθμ. 4881/19.5.2004 απόφαση του Πρωθυ¬ 
πουργού και Υπουργού Περιβάλλοντος, Χωροταξίας και 
Δημοσίων Έργων «Ανάθεση αρμοδιοτήτων του Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (ΦΕΚ Β' 754). 

4) Την υπ’ αριθμ. 8387/19.2.2004 κοινή υπουργική από¬ 
φαση υπουργών Δικαιοσύνης και Περιβάλλοντος, Χωρο¬ 
ταξίας και Δημοσίων Έργων «Διαδικασία έγκρισης χορή¬ 
γησης τίτλου δικαιώματος Μεταφοράς Συντελεστή Δό¬ 
μησης» (ΦΕΚ Δ' 162). 

5) Την υπ’ αριθμ. 7194/1543 απόφαση Υπουργού Περι¬ 
βάλλοντος, Χωροταξίας και ΔημοσίωνΈργων χαρακτηρι¬ 
σμού ως διατηρητέου του κτιρίου. (ΦΕΚ 255/Δ727.4.1998). 

6) Τις από 1.3.2004, 29.7.2004 (αρ. πρωτ. 9052, 32871) 
αιτήσεις της ΑΕΒΕ Ολυμπιακή Διεθνής Ηλεκτρονικού Ε¬ 
ξοπλισμού και Συστημάτων συγκυριών του βαρυνομένου 
ακινήτου και δικαιούχων της Μεταφοράς Συντελεστή Δό- 
μησης. 

7) Την από Νοεμβρίου 2003 τεχνική μελέτη για το βαρυ¬ 
νόμενο ακίνητο του Μηχανικού Βεντούρη Γεωργίου. 

8) Την από 26.7.2004 έκθεση ελέγχου τίτλων κυριότη¬ 
τας για το βαρυνόμενο ακίνητο του Δικηγόρου Αθηνών Νι¬ 
κολάου Χρ. Σοφοκλέους. 

9) Την υπ’ αριθμ. 29525/29.7.2004 πράξη συναίνεσης 
του Γεωργίου Δημ. Χρυσανθακόπουλου που ενεργεί για 
λογαριασμό της εταιρείας με την επω νυ μία «ΟΛΥΜ ΠIΑΚΗ 
ΔΙΕΘΝΗΣ ΗΛΕΚΤΡΟΝΙΚΟΥ ΕΞΟΠΛΙΣΜΟΥ & ΣΥΣΤΗΜΑ¬ 
ΤΩΝ ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΤΕΧΝΙΚΗ ΕΤΑΙ¬ 
ΡΕΙΑ» ενώπιον της Συμβολαιογράφου Αθήνας Στυλιανής 
Χαρ. Δημητρέλλου. 

10) Τις υπ’ αριθμ. 3387Δ/2005 και 3388Δ'/2005 εκθέσεις 
επίδοσης του Δικαστικού Επιμελητή στο Πρωτοδικείο Α¬ 
θήνας Παναγιώτη Β. Παζίου τις Ανώνυμες Τραπεζικές Ε¬ 
ταιρείες: «ΕΛΛΗΝΙΚΗ ΤΡΑΠΕΖΑ Α.Ε.» και «ΑΛΦΑΤΡΑΠΕ¬ 
ΖΑ Α.Ε.» αντίστοιχα υπέρ των οποίων έχουν εγγράφει 
προσημειώσεις υποθήκης επί του βαρυνομένου ακινή¬ 
του. 

11) Το υπ’ αριθμ. 16818/23.4.2004 έγγραφο της Γεν. 
Δ/νσης Πολ. Δ/νση Πολεοδ. Σχεδ./τμήμα παραδ. οικ. του 


Υπουργείου Περιβάλλοντος, Χωροταξίας και Δημοσίων 
Έργων, σύμφωνα με το οποίο η απόφαση χαρακτηρισμού 
δεν έχει ανακληθεί και δεν έχει εκδοθεί συμπληρωματική 
απόφαση για ειδική ρύθμιση. 

12) Την υπ’ αριθμ. 254 πράξη του Κεντρικού Συμβου¬ 
λίου Χωροταξίας, Οικισμού και Περιβάλλοντος με ομό¬ 
φωνα θετική γνωμοδότηση, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης από βα¬ 
ρυνόμενο ακίνητο που βρίσκεται εντός του εγκεκριμένου 
ρυμοτομικού σχεδίου του Δήμου Αθηναίων (Ν. Αττικής) 
στην οδό Σωνιέρου αρ. 12, Ο.Τ. 73069 και στο οποίο υπάρ¬ 
χει κτίριο χαρακτηρισμένο ως διατηρητέο με την υπ’ αριθμ. 
7194/1543 απόφαση Υπουργού Περιβάλλοντος, Χωροτα¬ 
ξίας και Δημοσίων Έργων (ΦΕΚ 255/Δ727.4.1998), όπως το 
βαρυνόμενο αυτό ακίνητο φαίνεται περικλεισμένο με τα 
στοιχεία Α, Β, Γ, Δ, Α στο σχετικό πρωτότυπο διάγραμμα σε 
κλίμακα 1:200που θεωρήθηκε από τον Προϊστάμενο της Δι¬ 
εύθυνσης Τοπογραφικών Εφαρμογών με την υπ’ αρ. οικ. 
24214/2005 πράξη του και του οποίου αντίτυπο σε φωτο¬ 
σμίκρυνση δημοσιεύεται με την παρούσα απόφαση. 

2. Τα ειδικότερα στοιχεία του βαρυνομένου ακινήτου 
και της μεταφοράς συντελεστή δόμησης είναι: 

α. θέση οικοπέδου: Περιφέρεια Αττικής, Νομός Αττικής 
Δήμος Αθηναίων, Οδός Σωνιέρου αρ. 12, Ο.Τ. 73069. 

β. Εμβαδόν οικοπέδου: 192,00 τ.μ. 

γ. Οι όροι δόμησης της περιοχής που βρίσκεται το βα¬ 
ρυνόμενο ακίνητο σύμφωνα με το από 3.12.2003 θεωρη¬ 
μένο τοπογραφικό διάγραμμα από τη Δ/νση Πολεοδομίας 
του Δήμου Αθηναίων είναι: 

I. Ισχύων συντελεστής δόμησης: 4,2. 

II. Ποσοστό επιτρεπόμενης κάλυψης: 70%. 

δ. Συνολικά καλυπτόμενη επιφάνεια (υπάρχουσα κάλυ¬ 
ψη): 156,00τ.μ. 

ε. Σύνολο δομημένων επιφανειών (υπάρχουσα δόμη¬ 
ση): 312,00 τ.μ. 

στ. Μη προσμετρούμενα στο συντελεστή δόμησης τμή¬ 
ματα προοριζόμενα αποκλειστικά για βοηθητική χρήση: 0. 

Μεταφερόμενη δομήσιμη επιφάνεια που εγκρίνεται με 
τηνπαρούσα απόφαση: 494,40 τ.μ. έκτων οποίωντα 0 τ.μ. 
ισογείου και 494,40 τ.μ. ορόφων. 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης από το βαρυνόμενο ακίνητο του άρ¬ 
θρου 1 στο όνομα της δικαιούμενης τη Μ.Σ.Δ. Ανώνυμης 
Εταιρείας με την επωνυμία «ΟΛΥΜΠΙΑΚΗ ΔΙΕΘΝΗΣ ΗΛΕ¬ 
ΚΤΡΟΝΙΚΟΥ ΕΞΟΠΛΙΣΜΟΥ ΚΑΙ ΣΥΣΤΗΜΑΤΩΝ ΑΝΩΝΥ¬ 
ΜΟΣ ΕΜΠΟΡΙΚΗ ΚΑΙ ΒΙΟΤΕΧΝΙΚΗ ΕΤΑΙΡΕΙΑ» και με το 
διακριτικό τίτλο «ΟΛΥΜΠΙΑΚΗ ΔΙΕΘΝΗΣ Α.Ε.» (ποσοστό 
100%) για δομήσιμη επιφάνεια 494,40 τ.μ., εκ των οποίων 
0 τ.μ. ισογείου και 494,40 τ.μ. ορόφων. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 3 Ιουνίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 26120 ( 4 ) 

Αναστολή χορήγησης οικοδομικών αδειών και εκτέλεση 
οικοδομικών εργασιών στην περιοχή του οικισμού Κά¬ 
τω Γούβες Δήμου Γουβών (Ν. Ηρακλείου). 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 5) 159 (παρ. 2) 
του από 14.7.1999π.δ/τος «Κώδικας Βασικής Πολεοδομι- 
κής Νομοθεσίας» (Δ'580). 

2. Τις διατάξεις του άρθρου 29 (παρ. 3β ) του ν. 2831/ 
2000 «Τροποποίηση των διατάξεωντου ν. 1577/1985 «Γ ε¬ 
νικός Οικοδομικός Κανονισμός» και άλλες πολεοδομικές 
διατάξεις» (Α' 140), όπως αντικαταστάθηκε με την παρ. 1 
του άρθρου 10 του ν. 3044/2002 «Μεταφορά Συντελεστή 
Δόμησης και ρυθμίσεις άλλων θεμάτων αρμοδιότητας Υ¬ 
πουργείου Περιβάλλοντος, Χωροταξίας και Δημοσίων 
Έργων (Α’ 197). 

3. Τις διατάξεις του άρθρου 29 Ατού ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του ν. 2081/1992 (Α' 154) και τροπο¬ 
ποιήθηκε με την παρ. 2 α του άρθρου 1 του ν. 2469/1997 
(Α’ 38). 

4. Την υπ’ αρ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων του Υ¬ 
πουργού Περιβάλλοντος, Χωροταξίας και Δημοσίων Έρ¬ 
γων στους Υφυπουργούς Περιβάλλοντος, Χωροταξίας 
και Δημοσίων Έργων «(Β' 754). 

5. Το υπ’ αριθμ. 105/2005 Υπηρεσιακό σημείωμα της Δι¬ 
εύθυνσης Πολεοδομικού Σχεδιασμού. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Αναστέλλεται για έξι (6) ακόμη μήνες η χορήγηση οι¬ 
κοδομικών αδειών και εκτέλεση οικοδομικών εργασιών σε 
εντός και εκτός οικισμού περιοχές Κάτω Γούβες Δήμου 
Γουβών (Ν. Ηρακλείου) και ειδικότερα στους προβλεπό- 
μενους κοινόχρηστους και κοινωφελείς χώρους από την 
εκπονούμενη πολεοδομική μελέτη στις οποίες έχει επι¬ 
βληθεί αναστολή με τις υπ’ αριθ. 3944/28.1.2004 (Δ' 69), 
18.980/3.5.2004 (Δ'411) και 52.349/13.12.2004 (Δ' 1203) 
αποφάσεις του Υφυπουργού Περιβάλλοντος, Χωροτα¬ 
ξίας και Δημοσίων Έργων αντίστοιχα, όπως αυτές φαίνο¬ 
νται στα έντεκα (11) σχετικά πρωτότυπα διαγράμματα σε 
κλίμακα 1:1000, που συνοδεύουν την πρώτη απόφαση. 

2. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 


Αριθ. 26382 (5) 

Αναστολή χορήγησης οικοδομικών αδειών σε εκτός σχε¬ 
δίου περιοχές νήσου Άνδρου (Ν. Κυκλάδων). 

ΟΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 6 παρ. 3 του ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις» (Α' 162). 

2. Τις διατάξεις του άρθρου 42 παρ. 12 του ν. 3316/2005 
«Ανάθεση και εκτέλεση δημοσίων συμβάσεων εκπόνησης 
μελετών και παροχής συναφών υπηρεσιών και άλλες δια¬ 
τάξεις» (Α'42). 

3. Τις διατάξεις του άρθρου 29Ατου ν. 1558/1985 «Κυβέρ¬ 
νηση και Κυβερνητικά Όργανα» (Α' 137), που προστέθηκε με 
το άρθρο 27 του ν. 2081/1992 (Α' 154) και τροποποιήθηκε με 
την παρ. 2α του άρθρου 1 του ν. 2469/1997 (Α' 38). 

4. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημο¬ 
σίων Έργων» (Β’ 754). 

5. Το υπ’ αριθμ. 35/2005 υπηρεσιακό σημείωμα της Δι¬ 
εύθυνσης Χωροταξίας - Τμήμα Ε’. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Παρατείνεται για ένα (1) ακόμη έτος η αναστολή χο¬ 
ρήγησης οικοδομικών αδειών σε εκτός σχεδίου περιοχές 
της νήσου Άνδρου (ν. Κυκλάδων), στις οποίες είχε επι¬ 
βληθεί αναστολή με τις υπ’ αριθμ. 26877/4.7.2003 (Δ' 
753/16.7.2003) και 29892/8.7.2004 (Δ’ 614/13.7.2004) α¬ 
ποφάσεις του Υφυπουργού Περιβάλλοντος, Χωροταξίας 
και - Δημοσίων Έργων, όπως φαίνονται περικλειόμενες 
με μπλε γραμμή και με στοιχείο 23α6 στα σχετικά πρωτό¬ 
τυπα διαγράμματα σε κλίμακα 1:25.000, που θεωρήθηκαν 
από τον Προϊστάμενο της Διεύθυνσης Τοπογραφικών Ε¬ 
φαρμογών με την υπ’ αριθμ. 26877/2003 πράξη του και 
που αντίτυπα τους σε φωτοσμίκρυνση δημοσιεύθηκαν με 
την παραπάνω 26877/2003 απόφαση, καθώς και σε όλο το 
μήκος της εκτός σχεδίου παράκτιας ζώνης και σε από¬ 
σταση εκατό (100,00) μέτρων από τη γραμμή αιγιαλού. 

2. Της παραπάνω αναστολής εξαιρείται η αναθεώρηση 
οικοδομικών αδειών για παράταση ισχύος αυτών, εφόσον 
δεν υπάρχουν αλλαγές στην αρχιτεκτονική και στατική 
μελέτη. 

3. Η ισχύς της παρούσας απόφασης αρχίζει από 17 Ιου¬ 
λίου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 17 Ιουνίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



